pythainlp/thai_wikipedia_clean_20230101 huggingface dataset:
ต่อมา ชอลิ้วเฮียงก็ได้พบกับอี้เตี่ยนหง (ฮุ่ย เทียนชื่อ) สหายชาวจงหยวน และได้รู้ว่าฮูหยินของอี้เตี่ยนหงถูกคุณชายแห่งวังค้างคาวซึ่งเป็นองค์กรลับฆ่าตาย เมื่อชอลิ้วเฮียงรู้เช่นนั้นก็ตัดสินใจสืบหาความจริง ที่แท้คุณชายแห่งวังค้างคาวก็คือหยวนสุยหยุน (เยิ่น ต๊ะหัว) นั่นเอง ด้วยความที่หยวนสุยหยุนมีปูมหลังซึ่งไม่มึใครล่วงรู้มาก่อน จึงได้ก่อตั้งวังค้างคาวขึ้นมาเพื่อบรรลุเป้าหมายที่แท้จริงของตน
หลังจากที่ชอลิ้วเฮียงรู้ความจริงทั้งหมดแล้ว ทำให้ชอลิ้วเฮียงและหยวนสุยหยุนต้องเข่นฆ่ากันอย่างหลีกเลี่ยงไม่ได้ ...
การจับคู่ระหว่าง เหมียว เฉียวเหว่ย กับ อง เหม่ยหลิง ในเรื่องนี้ ทำให้ทั้งคู่กลายเป็นคู่ขวัญที่ถูกใจแฟนๆ ละครมากที่สุดอีกเรื่องหนึ่ง จนมีกระแส ของคนทั้งคู่ ตามมาอีกมากมาย ในขณะที่ตัวละครอื่นๆ ก็ล้วนมีบทบาท มีน้ำหนัก เข้ามาสร้างปมและคลายปมให้เนื้อเรื่องมีสีสัน มีอรรถรสได้เป็นอย่างดีและชวนน่าติดตาม ตัวละครเด่นอีกตัวในเวอร์ชันนี้ที่ขาดไม่ได้คือ ตงง้วน เจ่กเตียมอั๊ง นักฆ่ามือหนึ่งแห่งภาคกลางที่ฉายาแปลว่า จุดแดงเดียว หมายถึงใช้กระบี่สังหารเป้าหมายเพียงครั้งเดียว ฮุ่ย เทียนซื่อผู้รับบทนี้โดดเด่นมากในฉากต่อสู้ที่ออกแบบมาให้เจ่กเตียมอั๊งแสดงฝีมือโดยเฉพาะ ทั้งยังมีช่วงดราม่าที่ต้องขัดแย้งในตัวเอง เมื่อถูกบังคับให้นำตัวองค์หญิงไปมอบให้วังค้างคาว เพื่อแลกข้อมูล
เนื่องจากผู้ชมและสื่อ ยังติดภาพชอลิ้วเฮียง ในแบบฉบับของ เจิ้งเส้าชิว อยู่ เลยทำให้ ละครเรื่องนี้ ประสบความสำเร็จพอสมควรในฮ่องกง แต่กลับประสบความสำเร็จเป็นอย่างสูงใน ไทย สิงคโปร์ มาเลเซีย อินโดนีเซีย และเวียดนาม และนับเป็นอีกผลงานหนึ่งของ องเหม่ยหลิง ที่แฟน ๆ ละคร(นอกฮ่องกง) นิยมมากที่สุด อีกเรื่อง ไม่แพ้ละครเรื่อง มังกรหยก
ชอลิ้วเฮียง เวอร์ชันนี้ ประสบความสำเร็จในฮ่องกง เป็นอย่างดี ถึงแม้ตอนออกอากาศช่วงแรก ๆ จะไม่ค่อยได้รับความสนใจและมีเสียงคำวิจารณ์ จากผู้ชมส่วนใหญ่ว่า "เหมียวเฉียวเหว่ย" ผู้รับบทเป็น ชอลิ้วเฮียง ในเวอร์ชันนี้ไม่สามารถแทนที่ "เจิ้งเส้าชิว" ได้ก็ตาม แต่ทว่าการจับคู่ของ เหมียวเฉียวเหว่ย กับ องเหม่ยหลิง นั้นช่วยดึงเรตติ้งคนดูได้มากทีเดียว โดยได้เรตติ้งเฉลี่ยในฮ่องกงมากถึง 49 จุดเปิด ติดใน 10 อันดับละครที่มีเรตติ้งเฉลี่ยมากสุดในฮ่องกงของปีพ.ศ. 2527 (1984)
การรีรัน(ฉายซ้ำ).
ละครเรื่องนี้ มีการรีรันซ้ำในเกาะฮ่องกง 5 ครั้งทางช่อง ทีวีบีเจด
1.ในเดือนมกราคม-มีนาคม พ.ศ. 2529 (1986)
2.ในเดือนมีนาคม-พฤกษาคม พ.ศ. 2532 (1989)
3.วันที่ 22 กุมภาพันธ์ - 18 เมษายน พ.ศ. 2539 (1996)
4.วันที่ 1 กุมภาพันธ์ - 30 มีนาคม 2549 (2006)
5.วันที่ 13 กรกฎาคม พ.ศ. 2551 (2008) ทางช่อง TVB Galaxy Channel
หน่วยกู้ภัยเวียงจันทน์
หน่วยกู้ภัยเวียงจันทน์  เป็นหน่วยอาสาสมัครกู้ภัยในกรุงเวียงจันทน์ ประเทศลาว ที่ตอบสนองต่ออุบัติเหตุทางถนนมากกว่า 5,760 รายต่อปี (ตัวเลขปี ค.ศ. 2015) โดยหน่วยกู้ภัเวียงจันทน์เป็นหน่วยบริการที่ใหญ่ที่สุดในประเทศ ที่ประกอบด้วยอาสาสมัครกว่า 200 คน, รถพยาบาล 8 คัน, หน่วยดับเพลิง, ทีมกู้ภัยดำน้ำลึก ตลอดจนเครื่องมือกู้ภัยไฮดรอลิก และทีมงานขุดค้น
หน่วยกู้ภัยเวียงจันทน์ ถือเป็นหนึ่งในหกผู้รับรางวัลรามอน แมกไซไซ ประจำปี ค.ศ. 2016
ในปี ค.ศ. 2007 กลุ่มอาสาสมัครจากมูลนิธิเพื่อช่วยเหลือคนยากจนของสาธารณรัฐประชาธิปไตยประชาชนลาวใช้รถพยาบาลที่ได้รับบริจาค เพื่อจัดตั้งกองกำลังกู้ภัยนครหลวงเวียงจันทน์เพื่อให้บริการปฐมพยาบาลในวันหยุดสุดสัปดาห์ ครั้นในปี ค.ศ. 2010 เซบัสเตียง แปเร ซึ่งเป็นแพทย์และนักดับเพลิงชาวฝรั่งเศสที่อาศัยอยู่ในเวียงจันทน์ ได้เข้าร่วมมูลนิธิรวมกับชาวลาวชื่อไพจิตร โคนปทุม และอาสาสมัครอายุ 15 ปีจำนวน 5 คน ได้จัดตั้งหน่วยกู้ภัยเวียงจันทน์ขึ้น เพื่อให้บริการฟรีเป็นครั้งแรกของประเทศ โดยให้บริการช่วยเหลือฉุกเฉินตลอด 24 ชั่วโมง
ในช่วงปีแรก ๆ อาสาสมัครต้องเผชิญกับการขาดเงินทุน, อุปกรณ์ และการฝึกอบรมอย่างเป็นทางการ และมักไม่สามารถตอบสนองต่อการเรียกร้องความช่วยเหลือ อีกทั้งในปี ค.ศ. 2012 ได้มีการสูญเสียรถพยาบาลที่มีอยู่เพียงคันเดียว และบริการกู้ภัยต้องระงับเป็นเวลาหนึ่งปีขณะที่มีการรวบรวมเงินเพื่อซื้อรถใหม่
ตั้งแต่นั้นเป็นต้นมา หน่วยกู้ภัยเวียงจันทน์ได้ขยายจำนวนอาสาสมัครถึงกว่า 200 คน ที่ทำงานจากสถานที่ต่าง ๆ 4 แห่งในเวียงจันทน์ พวกเขาตอบสนองต่อ 15-30 อุบัติเหตุต่อวัน และตามมติคณะกรรมการตัดสินรางวัลรามอน แมกไซไซ ค.ศ. 2016 ได้ยอมรับต่อการช่วยชีวิตผู้คนนับหมื่นระหว่างปี ค.ศ. 2011 ถึงปี ค.ศ. 2015
หน่วยกู้ภัยเวียงจันทน์ ถือเป็นหนึ่งในหกผู้รับรางวัลรามอน แมกไซไซ ประจำปี ค.ศ. 2016 ซึ่งเปรียบเสมือนเป็นรางวัลโนเบลของเอเชีย ตามคณะกรรมการตัดสินการแข่งขัน รางวัลนี้ได้จาก "การยอมรับถึงความกล้าหาญในการช่วยชีวิตชาวลาวในเวลาและสถานที่ที่ต้องการมาก ภายใต้สถานการณ์ที่ขาดแคลนมากที่สุด แรงบันดาลใจจากความเมตตากรุณาของพวกเขา ความเอื้ออาทรที่เหมือนกันของจิตวิญญาณในอีกหลายคน"
ในเดือนพฤศจิกายน ค.ศ. 2016 ประธานาธิบดีฝรั่งเศสฟร็องซัว ออล็องด์ ได้มอบรางวัลลาฟร็องส์เซนกาก์ แก่เซบัสเตียง แปเร และหน่วยกู้ภัยเวียงจันทน์ ในพิธีที่จัดขึ้น ณ กรุงปารีส
อาร์เธอร์ เวลสลีย์ เอิร์ลแห่งมอนิงตัน
อาร์เธอร์ เวลสลีย์ เอิร์ลแห่งมอนิงตัน เกิดเมื่อวันที่ 31 มกราคม ค.ศ. 1978 เป็นพระโอรสคนใหญ่ใน เจ้าหญิงอันโทเนีย ดัชเชสแห่งเวลลิงตัน และ ชาลส์ เวลสลีย์ ดยุกที่ 9 แห่งเวลลิงตัน โดยตำแหน่งปัจจุบันของเขาคือ มาควิสแห่งโดรู แต่เขาต้องการจะใช้ตำแหน่งเอิร์ลแห่งมอนิงตันต่อไป อาร์เธอร์จบการศึกษาที่วิทยาลัยอีตันและเขายังเป็นหุ้นส่วนใหญ่ของธนาคารของบิดา
อาร์เธอร์เป็นพระนัดดาใน เจ้าชายเฟรเดอริกแห่งปรัสเซีย และเป็นพระปนัดดาใน เจ้าชายวิลเฮล์ม มกุฎราชกุมารแห่งปรัสเซีย ผ่านทางสายพระมารดา และยังสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จึงทำให้เขามีสิทธิในการสืบราชบัลลังก์อังกฤษ
อาร์เธอร์ สมรสกับ เจมมา คิดด์ ซึ่งเป็นช่างแต่งหน้าและนักแฟร์ชันแนวหน้าของวงการ ทั้งนี้เจมมาสืบเชื้อสายจากนลอร์ดเบร์เวอร์บอร์ค ขุนนางมหาอำนาจแห่งอังกฤษสมัย พระเจ้าเจมส์ที่ 2 แห่งอังกฤษ โดยเขามีบุตร-ธิดาดังนี้
อาร์เธอร์เป็นผู้สืบทอดตำแหน่ง ดยุกแห่งเวลลิงตัน ดยุกแห่งครูแดด โรเดียร์โก เจ้าชายแห่งวอเทอร์ลู ดยุกแห่งวิกตอเรีย
อาร์เธอร์ เวลเลสลี เอิร์ลแห่งมอนิงตัน
สมาคมน้ำบาดาลไทย
สมาคมน้ำบาดาลไทย  เป็นสมาคมด้านเทคนิคขุดเจาะน้ำบาดาล ที่ดำเนินการทั่วประเทศไทย ซึ่งมีรถสนับสนุนการขุดเจาะ ปัจจุบัน มีสุรทิน ชัยชมภู เป็นนายกสมาคม
สมาคมน้ำบาดาลไทย ได้รับการกล่าวถึงอย่างกว้างขวางจากปฏิบัติการค้นหาและกู้ภัยถ้ำหลวง โดยได้รับการเผยแพร่ผ่านโซเชียลมีเดียหลายแห่ง
พ.ศ. 2559 สมาคมน้ำบาดาลไทย ได้ประสานงานกับกรมทรัพยากรน้ำบาดาลในการผ่อนผันเรื่องใบอนุญาต เพื่อช่วยเหลือเกษตรกรที่ขาดแคลนน้ำทั่วประเทศ
ส่วนในปี พ.ศ. 2561 สมาคมน้ำบาดาลไทยได้มีส่วนสำคัญต่อปฏิบัติการค้นหาและกู้ภัยถ้ำหลวง โดยใช้เทคนิคการเจาะด้วยแท่งเจาะเปิดทาง และนำท่อเหล็กลงไปภายใน เพื่อเร่งระบายน้ำด้วยเครื่องสูบน้ำ ซึ่งได้มีการนำรถขุดเจาะขนาดใหญ่ และกำลังคน 100 ชีวิตเข้าช่วยเหลือ จากเหตุการณ์ดังกล่าว สุรทิน ชัยชมภู ซึ่งเป็นนายกสมาคมและพวกรวม 4 คน เผลอหลับด้วยความอ่อนเพลีย กระทั่งเกิดเหตุน้ำทะลักเข้าถ้ำ พวกเขาติดอยู่ในห้องโถง 3 วัน แต่นักดำน้ำชาวอังกฤษได้ให้การช่วยเหลือจนปลอดภัย
ฮะนะมะกิ
คิตะกะมิ
ฮะบิกิโนะ
คะตะโนะ
อิเกะดะ
คะชิวะระ
Vientiane Rescue
เจสัน บราวน์
เจสัน รอย บราวน์ (; 18 พฤษภาคม ค.ศ. 1982 —) เป็นอดีตผู้รักษาประตูฟุตบอลชาวเวลส์ เขาเริ่มต้นอาชีพนักฟุตบอลกับจิลลิงงัมซึ่งเป็นสโมสรที่เขาได้ลงเล่นมากกว่า 100 นัด ก่อนที่จะย้ายไปแบล็กเบิร์นโรเวอส์ในปี ค.ศ. 2006 เขาลงเล่นให้กับทีมชาติเวลส์ 3 นัด
อมร ธรรมนาม
อมร ธรรมนาม (16 ตุลาคม พ.ศ. 2526 —) เป็นอดีตนักฟุตบอลอาชีพชาวไทย
ใน พ.ศ. 2559 อมรย้ายมาร่วมทีมขอนแก่น ยูไนเต็ด ในดิวิชัน 1 และทำผลงานได้ดีกับสโมสร อย่างไรก็ตามกลางฤดูกาลนั้น สโมสรถูกตัดสิทธิ์ออกจากการแข่งขันหลังมีส่วนพัวพันคดีทำร้ายผู้ตัดสิน ทำให้อมรต้องกลายเป็นนักเตะไร้สังกัด เขายื่นข้อเสนอให้กับหลายสโมสร แต่ก็ไม่เป็นผลสำเร็จ จึงหันมาขายข้าวโพดคั่วเป็นอาชีพหลัก
ต่อมาในปี พ.ศ. 2560 อมรได้รับการชักชวนจากธวัชชัย ดำรงค์อ่องตระกูล ให้ไปร่วมทีมประจวบ เอฟซี ในไทยลีก 2 เขามีส่วนช่วยให้ประจวบเลื่อนชั้นสู่ไทยลีกเป็นครั้งแรกของประวัติศาสตร์สโมสรได้สำเร็จ
ปฐมชัย เสือสกุล
ปฐมชัย เสือสกุล (10 ตุลาคม พ.ศ. 2531 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองกลางให้กับราชบุรี มิตรผลในไทยลีก
ปฐมชัยเกิดที่อำเภอหันคา จังหวัดชัยนาท จบการศึกษาระดับมัธยมปลายจากโรงเรียนศึกษานารีวิทยา และศึกษาต่อที่วิทยาลัยนอร์ทกรุงเทพ ทำให้เขาได้เล่นให้กับสโมสรฟุตบอลวิทยาลัยนอร์ทกรุงเทพเป็นสโมสรแรก ต่อมาในปี พ.ศ. 2557 เขาได้ย้ายไปเล่นให้กับตราด เอฟซีในดิวิชัน 1 ก่อนที่ในปีถัดมา จะย้ายไปสระบุรี ซึ่งเป็นสโมสรน้องใหม่ในไทยลีก ด้วยสัญญา 2 ปี เขาเล่นฟุตบอลประกอบกับขายโดนัทเป็นอาชีพเสริม
อย่างไรก็ตามหลังจบฤดูกาล 2558 สระบุรีประกาศยุบทีม ทำให้นักเตะของสโมสรต้องกลายเป็นนักเตะไร้สังกัด ปฐมชัยจึงย้ายไปร่วมทีมราชบุรี มิตรผล และเป็นผู้เล่นคนสำคัญของทีมนับตั้งแต่นั้นเป็นต้นมา ในเดือนมิถุนายน พ.ศ. 2561 เขาได้ต่อสัญญากับราชบุรีไปจนถึงปี พ.ศ. 2563
ฌักซง อาเวลินู กูเอลญู
โทะริอิ
โยฮัน คริสทีอัน โรเซนมึลเลอร์
โยฮัน คริสทีอัน โรเซนมึลเลอร์ (; 25 พฤษภาคม ค.ศ. 1771 – 28 กุมภาพันธ์ ค.ศ. 1820) เป็นนักกายวิภาคศาสตร์ชาวเยอรมัน ที่เกิดใกล้กับฮิลบูร์กเฮาเซน รัฐทือริงเงิน เขาเป็นบุตรของนักเทววิทยาชื่อโยฮัน เจออร์ก โรเซนมึลเลอร์ (ค.ศ. 1736–1815)
เขาได้รับการศึกษาจากมหาวิทยาลัยไลพ์ซิชและมหาวิทยาลัยแอร์ลังเงิน และในปี ค.ศ. 1794 ได้รับการแต่งตั้งเป็นบุคคลที่ผ่าศพเพื่อทำการตรวจร่างกายหรือกายวิภาค ในสถาบันทางกายวิภาคที่เมืองไลพ์ซิช ส่วนในปี ค.ศ. 1797 เขาได้รับปริญญาเอก และตั้งแต่ปี ค.ศ. 1802 จนกระทั่งเสียชีวิต เขาได้เป็นศาสตราจารย์วิชากายวิภาคศาสตร์และศัลยศาสตร์ที่มหาวิทยาลัยไลพ์ซิช
และในฐานะนักถ้ำวิทยาตัวยง เขาได้ให้การตั้งชื่อทวินามของ "Ursus spelaeus" สำหรับหมีถ้ำที่สูญพันธุ์ จากการวิเคราะห์กระดูกซึ่งพบใกล้หมู่บ้านมักเกนดอร์ฟ ทั้งนี้ เขาเป็นนักเขียนบทความเกี่ยวกับกายวิภาคศาสตร์และศัลยศาสตร์หลายเรื่อง รวมถึงมีคำเรียกชื่อกายวิภาคที่ตั้งตามนามสกุลของเขาดังนี้ :
วอลเลย์บอลยุวชนชายชิงแชมป์เอเชีย 2018
วอลเลย์บอลยุวชนชายชิงแชมป์เอเชีย 2018  หรือในชื่อ เอสเอ็มเอ็ม ทัวริซึมแบงก์ วอลเลย์บอลยุวชนชายชิงแชมป์เอเชียอายุไม่เกิน 17 ปี 2018  ตามชื่อของผู้สนับสนุน ซึ่งในปีนี้เป็นการแข่งขันเป็นวอลเลย์บอลระดับยุวชนครั้งที่ 12 ซึ่งมีกำหนดจะจัดขึ้นที่แทบริซ, ประเทศอิหร่าน ระหว่างวันที่ 29 มิถุนายน – 6 กรกฎาคม ค.ศ. 2018
ในครั้งนี้มีทีมเข้าร่วมการแข่งขันทั้งหมด 17 ทีมสมาชิกของสมาพันธ์วอลเลย์บอลเอเชีย โดยทีมชาติที่เข้าร่วมแบ่งเป็นชาติที่มาจากโซนเอเชียกลาง (7 ทีม), เอเชียตะวันออก (5 ทีม), เอเชียตะวันออกเฉียงใต้ (2 ทีม) เอเชียตะวันตกเฉียงใต้ (2 ทีม) และโอเชียเนีย (2 ทีม)
ครั้งนี้เป็นครั้งแรกที่การแข่งขันวอลเลย์บอลยุวชนชายชิงแชมป์เอเชียนำระบบการแบ่งกลุ่มใหม่มาใช้ในการแข่งขัน ตามคณะกรรมการบริหารของสมาพันธ์วอลเลย์บอลเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลยุวชนชายชิงแชมป์เอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา
นักกายวิภาคศาสตร์
นักเทววิทยา
ที. อาร์. ชอว์
ดร. เทรเวอร์ อาร์. ชอว์, โอบีอี (; 31 มีนาคม ค.ศ. 1928 – ) เป็นทั้งนักประวัติศาสตร์และนักถ้ำวิทยาชาวอังกฤษที่มีชื่อเสียง
โดยเป็น"ผู้พยายามรวบรวมของข้อมูลเกี่ยวกับถ้ำ" ชอว์ได้ตีพิมพ์หนังสือและบทความทางวิทยาศาสตร์มากกว่า 230 เล่มในระหว่างที่เขาทำงาน รวมทั้งชีวประวัติโดยละเอียดและการศึกษาในชีวิตของนักถ้ำวิทยาตอนต้นอย่างเอดวร์ด-อัลเฟรด มาร์แตล
แผ่นดินไหวในประเทศไต้หวัน พ.ศ. 2559
ชาลส์ เวลสลีย์ ดยุกที่ 9 แห่งเวลลิงตัน
ชาลส์ เวลสลีย์ ดยุกที่ 9 แห่งเวลลิงตัน เกิดเมื่อวันที่ 19 สิงหาคม พ.ศ. 2488 ณ บ้านคริสเตียนเฮาส์ วินด์เซอร์ สหราชอาณาจักร เป็นบุตรชายคนใหญ่ใน วาเลเรียน เวลสลีย์ ดยุกที่ 8 แห่งเวลลิงตัน และ ไดอานา ดัชเชสแห่งเวลลิงตัน โดยเขาสืบเชื้อสายมาจากขุนนางชางอังกฤษนามว่า อาร์เธอร์ เวลสลีย์ ดยุกที่ 1 แห่งเวลลิงตัน ปัจจุบันเขาเป็นนักการเมืองโดยการเป็นสมาชิกพรรคอนุรักษนิยม โดยเขาได้รับตำแหน่งทั้งหมดจากบิดาของเขาถึงแก่กรรมใน พ.ศ. 2557 ชาลส์จบจากวิทยาลัยอีตันและมหาวิทยาลัยคริสฟอร์ด ต่อมา ชาลส์ได้เป็นผู้สมัครพรรคอนุรักษนิยมเมื่อ พ.ศ. 2517 และเมื่อ พ.ศ. 2558 ชาลส์ได้กลายเป็นหัวหน้าพรรคอนุรักษนิยมหลังจากการเกษียณของ อาร์เธอร์ ลอว์สัน จอห์นตัน บารอนที่ 3 แห่งลุค
นอกจากชาลส์จะเป็นนักการเมืองแล้ว เขายังมีธุรกิจดังนี้
นอกจาชาลส์จะสืบเชื้อสายมาจากขุนนางชางอังกฤษแล้ว เขายังเป็นสมาชิกขุนนางใหญ่แห่งหลายประเทศดังนี้
เฉลิมชัย จารุวัสตร์
พลเอก เฉลิมชัย จารุวัสตร์ เป็นผู้ก่อตั้งบริษัท สยามพิวรรธน์ จำกัด อดีตผู้อำนวยการองค์การส่งเสริมการท่องเที่ยวแห่งประเทศไทยคนแรก อดีตรองประธานสภานิติบัญญัติแห่งชาติ และอดีตรัฐมนตรีประจำสำนักนายกรัฐมนตรี ในรัฐบาลของพลเอก เกรียงศักดิ์ ชมะนันทน์ ระหว่างดำรงตำแหน่ง ได้รับมอบหมายให้ปฏิบัติหน้าที่แทนนายกรัฐมนตรีในการกำกับดูแลหน่วยงานของรัฐ ได้แก่ การท่องเที่ยวแห่งประเทศไทย กรมประชาสัมพันธ์ องค์การสื่อสารมวลชนแห่งประเทศไทย และการกีฬาแห่งประเทศไทย
พลเอก เฉลิมชัย จารุวัสตร์ เป็นบุตรของพันเอกหลวงชัยรณฤทธิ์ (ชิต จารุวัสตร์) และ นางวาส จารุวัสตร์ (เอมซบุตร) จบการศึกษาชั้นมัธยมปีที่ 8 จากโรงเรียนมัธยมวัดเทพศิรินทร์ กรุงเทพมหานคร จบการศึกษาจากโรงเรียนนายร้อยพระจุลจอมเกล้า รุ่นที่ 2 โรงเรียนเสนาธิการทหารบกไทย รุ่นที่ 27 โรงเรียนเสนาธิการทหารบก ประเทศอังกฤษ ในปี พ.ศ. 2492 และหลักสูตรวิทยาลัยป้องกันราชอาณาจักร รุ่นที่ 4
พลเอก เฉลิมชัย ได้รับปริญญาปรัชญาดุษฎีบัณฑิตกิตติมศักดิ์ สาขายุทธศาสตร์การพัฒนา มหาวิทยาลัยราชภัฏสกลนคร เมื่อปี พ.ศ. 2537
พลเอก เฉลิมชัย จารุวัสตร์ สมรสกับทันตแพทย์หญิง ลัดดา จารุวัสตร์ มีบุตรธิดา 3 คน คือ
พลเอก เฉลิมชัย จารุวัสตร์ เข้ารับราชการในกองทัพบกไทย ในปี พ.ศ. 2483 ยศว่าที่ร้อยตรีเหล่าทหารปืนใหญ่ จนได้รับพระราชทานยศพลโท ในปี พ.ศ. 2505 และลาออกจากราชการทหารในเดือนธันวาคม พ.ศ. 2517 ในระหว่างรับราชการทหารเขาเคยเป็นนายทหารคนสนิทของจอมพลสฤษดิ์ ธนะรัชต์ รวมทั้งเป็นผู้ช่วยทูตทหารบก ประจำสหรัฐอเมริกาตั้งแต่ พ.ศ. 2496 ถึง พ.ศ. 2499 และเคยเป็นอาจารย์โรงเรียนเสนาธิการทหารบก นอกจากนี้ยังได้รับพระมหากรุณาธิคุณโปรดเกล้าฯ ให้เป็นราชองครักษ์พิเศษใน พ.ศ. 2504
พลเอก เฉลิมชัย เป็นผู้ก่อตั้งบริษัท สยามพิวรรธน์ จำกัด บริษัทธุรกิจค้าปลีกและพัฒนาอสังหาริมทรัพย์ในประเทศไทย ในขณะนั้นใช้ชื่อว่า "บางกอกอินเตอร์คอนติเนนตอล โฮเต็ลส" โดยดำรงตำแหน่งประธานกรรมการและกรรมการผู้จัดการบริษัท สยามพิวรรธน์ จำกัด ตั้งแต่ พ.ศ. 2504 จนถึง พ.ศ. 2547 เป็นผู้วางแผนการพัฒนาและดำเนินการจัดตั้งโรงแรมสยามอินเตอร์คอนติเนนตัล อันเป็นโรงแรมระดับ 5 ดาว ขนาด 400 ห้อง ซึ่งใหญ่ที่สุดในประเทศไทยในขณะนั้น ต่อมาจึงได้สร้างศูนย์การค้าสยามเซ็นเตอร์ที่เปิดกิจการในปี พ.ศ 2516 โดยเป็นศูนย์การค้าระดับนานาชาติแห่งแรกของประเทศไทย อนึ่ง ในช่วงก่อตั้งสยามพิวรรธน์ เขายังได้รับการว่าจ้างให้เข้ามาดูแลกิจการโรงแรมเอราวัณด้วย
งานด้านอุตสาหกรรมการท่องเที่ยวของประเทศไทย.
พลเอก เฉลิมชัย จารุวัสตร์ได้รับการแต่งตั้งเป็นผู้อำนวยการองค์การส่งเสริมการท่องเที่ยวแห่งประเทศไทย เมื่อ พ.ศ. 2503 และดำรงตำแหน่งอยู่เป็นเวลา 16 ปี ระหว่างนั้นได้วางแผนในการเปิดสำนักงานองค์การส่งเสริมการท่องเที่ยวแห่งประเทศไทยทั้งในประเทศและในต่างประเทศ นอกจากนี้ พลเอก เฉลิมชัย ยังเป็นประธานกรรมการการท่องเที่ยวแห่งประเทศไทยตั้งแต่ พ.ศ. 2522 ถึง พ.ศ. 2523 และเป็นคนไทยคนแรกที่ดำรงตำแหน่งผู้บริหารองค์กรระหว่างประเทศด้านการท่องเที่ยวในระดับนานาชาติ อาทิ องค์การการท่องเที่ยวโลกและสมาพันธ์องค์การส่งเสริมการท่องเที่ยวระหว่างประเทศ รวมทั้งเป็นคนไทยคนแรกที่ได้รับเลือกเป็นประธานสมาคมส่งเสริมการท่องเที่ยวภาคแปซิฟิกด้วย
ในปี พ.ศ. 2511 พลเอก เฉลิมชัย ได้รับแต่งตั้งเป็นสมาชิกวุฒิสภา จนถึงปี พ.ศ. 2514 ต่อมาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 จนถึงปี พ.ศ. 2518
พลเอก เฉลิมชัย ได้รับแต่งตั้งเป็นสมาชิกสภานิติบัญญัติแห่งชาติอีกครั้งหนึ่ง ในปี พ.ศ. 2520 และได้รับแต่งตั้งเป็นรองประธานสภานิติบัญญัติแห่งชาติ คนที่ 1
ในรัฐบาลของพลเอก เกรียงศักดิ์ ชมะนันทน์ เขาได้รับแต่งตั้งเป็นรัฐมนตรีประจำสำนักนายกรัฐมนตรี
สุสานเลนิน
สุสานเลนิน (แต่เดิมเรียกว่า สุสานเลนินและสตาลิน (ค.ศ. 1953-1961)) ยังเป็นที่รู้จักกันคือ หลุมศพเลนิน ตั้งอยู่ที่จัตุรัสแดงในใจกลางกรุงมอสโก เป็นสุสานในช่วงปัจจุบันซึ่งได้ใช้เป็นที่พักผ่อนของผู้นำโซเวียต วลาดีมีร์ เลนิน ร่างของเขาได้ถูกเก็บรักษาไว้ให้ได้ถูกจัดแสดงแก่สาธารณชนไว้ตั้งแต่ไม่นานหลังจากที่เขาได้เสียชีวิตลงในปี ค.ศ. 1924 กับได้รับการยกเว้นที่มีน้อยในช่วงสงคราม รูปทรงอาคารมีขนาดเล็กของ Aleksey Shchusev แต่โครงสร้างอนุสรณ์สถานที่ทำด้วยหินแกรนิตรวมกับส่วนประกอบบางอย่างจากสุสานโบราณ เช่น พีระมิดขั้นบันได สุสานของพระเจ้าไซรัสมหาราช เพื่อระดับบางส่วน อารามแห่งการจารึก (Temple of the Inscriptions)
เดนนิส มอร์ติเมอร์
เดนนิส จอร์จ มอร์ติเมอร์ (; เกิด 5 เมษายน 1952) อดีตนักฟุตบอลชาวอังกฤษและอดีตกัปตันทีม แอสตันวิลลา ชุดแชมป์ ยูโรเปี้ยนคัพ 1982 ชุดเดียวกับ ปีเตอร์ วิธ อดีตหัวหน้าผู้ฝึกสอน ฟุตบอลทีมชาติไทย โดยเขาลงเล่นเกือบ 600 นัดใน ฟุตบอลลีก ให้กับ โคเวนทรีซิตี , แอสตันวิลลา , เชฟฟีลด์ยูไนเต็ด , ไบรตันแอนด์โฮฟอัลเบียน และ เบอร์มิงแฮมซิตี
เดนนิสเกิดเมื่อวันที่ 5 เมษายน ค.ศ. 1952 ที่เมือง ลิเวอร์พูล เขาเริ่มต้นอาชีพค้าแข้งโดยเป็นนักเตะเยาวชนของทีมช้างกระทืบโรง โคเวนทรีซิตี ก่อนจะก้าวขึ้นสู่ทีมชุดแรกของสโมสรเมื่อ ค.ศ. 1969 ขณะอายุได้ 17 ปีโดยลงเล่นให้กับสโมสรโคเวนทรีกว่า 200 นัดและเขามาร่วมทีม แอสตันวิลลา ใน ค.ศ. 1975
สุสานของเลนิน
สงครามรัก
การอพยพในสหภาพโซเวียต
การอพยพในสหภาพโซเวียตเป็นการอพยพขนาดใหญ่ของประชากรชาวโซเวียตตะวันตกและโรงงานอุตสาหกรรมไปยังตะวันออกอันเป็นผลมาจากปฏิบัติการบาร์บารอสซา กองทัพเยอรมันได้เข้ารุกรานในเดือนมิถุนายน ค.ศ. 1941 ในปี ค.ศ. 1941-192 จำนวน 17 ล้านคนของประชากรที่อพยพจากทั้งหมดนี้ 59% เป็นชาวรัสเซีย และ 20% เป็นชาวยิว และโรงงานขนาดใหญ่จำนวนกว่า 1,500 แห่ง อีก 550 แห่งที่มาจากยูเครนที่เดียวได้ถูกโยกย้ายโดยทางรถไฟไปยังพื้นที่ส่วนกลางหรือตะวันออกที่เป็นส่วนหนึ่งของประเทศโดยสิ้นสุดลงในปี ค.ศ. 1941 พร้อมกับการอพยพพลเรือนและโรงงานอุตสาหกรรม ด้วยความไม่คาดคิดอื่นๆ ผลเนื่องมาจากการรุกของเยอรมันได้แสดงให้เห็นการดำเนินพลเรือนรัฐตะวันตกแต่ก่อนหน้านี้โดยหน่วยเอ็นเควีดีของโซเวียต การเคลื่อนย้ายศพเลนินจากมอสโกไปยัง Tyumen และการโยกย้ายวัตถุโบราณและศิลปะที่มีค่าจากพิพิธภัณฑ์แอร์มิทาชไปยัง Sverdlovsk, Kuybyshev การเลือกเมืองหลวงของสหภาพโซเวียต ปี ค.ศ. 1941-1943 เมืองของโซเวียตและเมืองภายในประเทศหรือในตะวันออกได้รับกลุ่มผู้อพยพใหม่และโรงงานบุริมสิทธ์การสงครามที่มีคุณภาพสูง สถานที่ตั้ง ได้แก่ เมืองไซบีเรียของโนโวซีบีสค์ได้รับผู้อพยพมากกว่า 140,000 คนและโรงงานจำนวนมาก เนื่องจากทำเลที่ตั้งอยู่ห่างจากแนวหน้า อย่างไรก็ตามด้วยความสำเร็จของเยอรมันตั้งแต่ต้นในการยึดครองพื้นที่ขนาดใหญ่ของสหภาพโซเวียตฝั่งตะวันตกตลอดในปี ค.ศ. 1942 และแผนการที่ไม่แน่อนได้กึ่งเตรียมความพร้อมโดยโซเวียตในแผนการระดมพลของพวกเขาไปยังตะวันออก โรงงานอุตสาหกรรมโซเวียตน่าจะแซงหน้าเยอรมันในที่สุดในการผลิตอาวุธยุโธปกรณ์ ด้วยจำนวนสูงสุดในจำนวนของรถถัง 73,000 คัน เครื่องบินรบ 82,000 ลำ และชื้นส่วนปืนใหญ่จำนวนเกือบ 324,000 ชิ้นได้ถูกกระจายไปทั่วกองทัพแดงในการต่อสู้ของพวกเขากับฝ่ายอักษะในปี ค.ศ. 1945
การดำน้ำในถ้ำ
การดำน้ำในถ้ำ  เป็นการดำน้ำในถ้ำที่เต็มไปด้วยน้ำ ซึ่งอาจจะเป็นกีฬาเอ็กซ์ตรีม, วิธีการสำรวจถ้ำที่ถูกน้ำท่วมเพื่อการตรวจสอบทางวิทยาศาสตร์ หรือสำหรับการค้นหาและการกู้คืนของนักดำน้ำที่หายไปขณะดำน้ำด้วยสาเหตุใดสาเหตุหนึ่ง อุปกรณ์ที่ใช้จะแตกต่างกันโดยขึ้นอยู่กับสถานการณ์ ตั้งแต่การหายใจด้วยลมหายใจถึงการดำน้ำแบบมีสายอากาศที่ต่อมาจากเครื่องอัดอากาศบนผิวน้ำ แต่เกือบทุกการดำน้ำในถ้ำจะทำโดยใช้อุปกรณ์ดำน้ำ ซึ่งมักจะอยู่ในการกำหนดค่าเฉพาะ ส่วนการดำน้ำในถ้ำแบบสันทนาการโดยทั่วไปถือว่าเป็นประเภทของการดำน้ำทางเทคนิค เนื่องจากไม่มีผิวน้ำที่ว่างระหว่างการดำน้ำเป็นส่วนใหญ่ และมักเกี่ยวข้องกับการบีบอัด
การดำน้ำในถ้ำมีต้นกำเนิดมาจากสหราชอาณาจักร โดยเกิดจากกิจกรรมสำรวจถ้ำ ส่วนต้นกำเนิดในสหรัฐมีความเกี่ยวข้องกับการดำน้ำมากขึ้น เมื่อเทียบกับการดำน้ำลึกและกิจกรรมสำรวจถ้ำ พบว่ามีนักดำน้ำในถ้ำค่อนข้างน้อย นี่เป็นเพราะส่วนหนึ่งของอุปกรณ์พิเศษและชุดทักษะที่จำเป็น รวมถึงบางส่วนจากความเสี่ยงสูงเนื่องจากสภาพแวดล้อมที่เฉพาะเจาะจง
ราจา นาอิงโกลัน
ชาเนล
ชาเนล เอส.เอ.  เป็นบริษัทเอกชนเจ้าของคืออะเลน เวิร์ตไทเมอร์ และเจอราร์ด เวิร์ตไทเมอร์ ซึ่งเป็นหลานของปีแยร์ เวิร์ตไทเมอร์ ธุรกิจชาเนลเริ่มต้นขึ้นจากการทำศิลปะการตัดเย็บขั้นสูงหรือโอตกูตูร์ของกาเบรียล ชาเนลหรือโกโก ชาเนล ชาเนล เอส.เอ. เป็นบริษัทที่ทำธุรกิจโอตกูตูร์ เสื้อผ้าพร้อมใส่หรือเสื้อผ้าสำเร็จรูป สินค้าฟุ่มเฟือย และเครื่องประดับแฟชั่น โกโก ชาเนล มีทัศนติเกี่ยวกับรูปร่างของผู้หญิง เธอเชื่อว่าผู้หญิงควรใส่เสื้อผ้าให้เหมาะสมกับสรีระตัวเอง ในขณะสมัยนั้นแฟชั่นที่ได้รับความนิยมของผู้หญิงคือชุดรัดเอวคลอเซ็ท และกระโปรงบานสุ่ม สินค้าชาเนลในขณะนั้นได้รับการนำเสนอโดยนางแบบและนักแสดงหญิงอิเนส เดอ ลา เฟรซองจ์, กาทรีน เดอเนิฟว์, แครอล บูเก, วาเนสซา พาราดีส์, นิโคล คิดแมน, ออเดรย์ ตาตู, เคียรา ไนต์ลีย์ และมาริลิน มอนโร
เครื่องหมายการค้าของชาแนลประกอบด้วยตัวอักษรโรมันตัวซี (C) สองตัวที่เชื่อมต่อกัน หนึ่งหน้าซ้ายและหนึ่งหน้าขวา โลโก้ไม่ได้จดทะเบียนเป็นเครื่องหมายการค้าจนกว่าชาแนลร้านแรกจะก่อตั้งขึ้น ชาเนลจึงตกเป็นเป้าหมายของการปลอมแปลงเป็นจำนวนมาก โดยประเทศจีนเป็นผู้จัดจำหน่ายสินค้าที่สำคัญ กระเป๋าชาเนลรุ่นคลาสสิกแท้ขายได้ตั้งแต่ประมาณ 4,150 เหรียญสหรัฐ ในขณะที่ของปลอมมักมีราคาประมาณ 200 เหรียญสหรัฐ ดังนั้นเริ่มต้นในทศวรรษ 1990 กระเป๋าชาเนลแท้ทุกรุ่นจึงมีหมายเลขประจำทุกใบ
เครื่องสำอางและผลิตภัณฑ์ดูแลผิว.
ปัจจุบันชาเนล เอส.เอ. เปิดบริการร้านค้าประมาณ 310 แห่งทั่วโลก 94 แห่งในเอเชีย 70 แห่งในยุโรป 10 แห่งในตะวันออกกลาง 128 แห่งในอเมริกาเหนือ 1 แห่งในอเมริกากลาง 2 แห่งในอเมริกาใต้ และ 6 แห่งในโอเชียเนีย
ชาเนลบูติกที่เปิดในประเทศไทยมีทั้งหมด 3 ร้าน ได้แก่ สยามพารากอน, เซ็นทรัล เอ็มบาสซี และเอ็มควอเทียร์ (ย้ายมาจากเอ็มโพเรียม) นอกจากนี้ยังมีส่วนของเครื่องสำอางและน้ำหอม ที่เปิดให้บริการในห้างสรรพสินค้า, ร้านรวมเครื่องสำอาง และเปิดเป็นร้านแยกต่างหากที่ไอคอนสยาม และเมกาบางนา
อะซะฮิ
คะโตะริ
อิชิกะวะ
รัดย่า นาอิงโกลัน
โปรสเปรีดัด
โปรสเปรีดัด  เป็นเมืองศูนย์กลางของจังหวัดตีโมกอากูซัน ประเทศฟิลิปปินส์ ในปี ค.ศ. 2015 มีประชากรทั้งหมด 82,631 คน โปรสเปรีดัดถูกจัดตั้งขึ้นเมื่อวันที่ 18 มิถุนายน ค.ศ. 1960 เมืองแห่งนี้เป็นสถานที่จัดเทศกาลนาลียากัน โดยจะจัดขึ้นทุก ๆ ปี นอกจากนี้ยังมีเทศกาลอังโกตที่จัดขึ้นทุกวันที่ 28 กันยายนของทุกปี เพื่อสรรเสริญอัครทูตสวรรค์มีคาเอล
โปรสเปรีดัดมีพื้นที่ 505.15 ตารางกิโลเมตร คิดเป็นพื้นที่ร้อยละ 5.06 ของจังหวัด การแบ่งเขตการปกครอง แบ่งออกเป็น 32 บารังไกย์ โดยบารังไกย์ที่มีประชากรมากที่สุดคือ บาห์บาห์ ซึ่งเป็นที่ตั้งของมหาวิทยาลัยนอร์มัลฟิลิปปิน ก่อตั้งในปี ค.ศ. 1968
จังหวัดตาวี-ตาวี
จังหวัดตาวี-ตาวี (เตาซุก: "Wilāya sin Tawi-Tawi") เป็นเกาะจังหวัดในเขตปกครองตนเองในมินดาเนามุสลิม ประเทศฟิลิปปินส์ มีเมืองหลักชื่อว่าโบนเกา
ตาวี-ตาวีเป็นจังหวัดที่อยู่ใต้สุดของประเทศ มีอาณาเขตทางทะเลติดกับรัฐซาบะฮ์ของประเทศมาเลเซีย และติดกับจังหวัดกาลีมันตันเหนือของประเทศอินโดนีเซีย ส่วนภายในประเทศก็มีอาณาเขตติดต่อกับจังหวัดซูลู ตาวี-ตาวีมีพื้นที่ครอบคลุมเกาะบางแห่งในทะเลซูลู ได้แก่ เกาะคากายันเดอตาวี-ตาวี และเกาะเต่า
Tawi-Tawi
ชญาวัต ศรีนาวงษ์
ชญาวัต ศรีนาวงษ์ (12 มกราคม พ.ศ. 2536 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับแบงค็อก ยูไนเต็ด ในไทยลีก และทีมชาติไทย
ชญาวัตเริ่มเล่นฟุตบอลตั้งแต่สมัยศึกษาที่โรงเรียนกีฬาจังหวัดนครราชสีมา ต่อมาเมื่อเขาขึ้นชั้นมัธยมศึกษาปีที่ 5 จึงย้ายไปเรียนที่โรงเรียนกรุงเทพคริสเตียนวิทยาลัย เขาถูกเรียกตัวติดทีมชาติอายุไม่เกิน 19 ปีภายใต้การคุมทีมของสมชาย ชวยบุญชุม
ชญาวัตเซ็นสัญญาเข้าร่วมทีมเอสซีจี เมืองทองฯ ในปี พ.ศ. 2555 แต่ก็ถูกปล่อยยืมตัวให้กับหลายสโมสรในลีกรอง ก่อนที่จะย้ายมาร่วมทีมพัทยาและสมุทรปราการ ซิตี้ในปัจจุบัน
ใน พ.ศ. 2559 เขามีชื่อติดทีมชาติอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
ชุษณะ นัมคณิสร
ชุษณะ นัมคณิสร (; 31 มีนาคม พ.ศ. 2532 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับสอ.รฝ. เอฟซี ในไทยลีก 3
ชุษณะเกิดที่จังหวัดระยอง ต่อมาเขารับราชการทหารเรือ เนื่องจากเขาชอบเล่นฟุตบอล จึงทำให้มีโอกาสได้ไปคัดตัวนักกีฬาของกองทัพเรือ และได้เข้าร่วมงานกีฬากองทัพไทย เขาได้เซ็นสัญญากับราชนาวีในปี พ.ศ. 2554 และมีส่วนช่วยให้ทีมเลื่อนชั้นสู่ไทยลีกหลังจบฤดูกาล 2557 ได้สำเร็จ
เจ้าฟ้ากุณฑล เจ้าฟ้ามงกุฎ
เจ้าฟ้ามงกุฎ (พระราชธิดาในสมเด็จพระเจ้าอยู่หัวบรมโกศ)
เจ้าฟ้ามงกุฎ เป็นพระราชธิดาในสมเด็จพระเจ้าอยู่หัวบรมโกศ กับเจ้าฟ้าสังวาลย์ พระองค์เป็นพระขนิษฐาร่วมพระชนกชนนีกับเจ้าฟ้ากุณฑล และเป็นพระขนิษฐาต่างพระมารดาของเจ้าฟ้าธรรมธิเบศไชยเชษฐ์สุริยวงศ์ โดยเจ้าฟ้ามงกุฎทรงพระนิพนธ์ "อิเหนา" (อิเหนาเล็ก) โดยดัดแปลงจากนิทานอิงพงศาวดารชวา
เจ้าฟ้ามงกุฎเป็นพระราชธิดาในสมเด็จพระเจ้าอยู่หัวบรมโกศ ประสูติแต่เจ้าฟ้าสังวาลย์พระมเหสีฝ่ายซ้าย "คำให้การขุนหลวงวัดประดู่ทรงธรรม" ระบุว่าเจ้าฟ้ามงกุฎมีพระเชษฐภคินี พระเชษฐา และพระอนุชาได้แก่ เจ้าฟ้ากุณฑล เจ้าฟ้าอาภรณ์ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน "คำให้การชาวกรุงเก่า" มิได้ระบุพระนามของพระองค์ แต่ระบุพระนามของพระเชษฐภคินี และพระเชษฐา คือ เจ้าฟ้าขวันตง (คือเจ้าฟ้ากุณฑล) และเจ้าฟ้าอัมพร (คือเจ้าฟ้าอาภรณ์)
เจ้าฟ้ามงกุฎและเจ้าฟ้ากุณฑลพระพี่นาง มักจะฟังนิทานปรัมปราหรือเรื่องเล่าจากยายยะโว (ยะโวคือคำว่ายาวอหรือยะวาแปลว่าชาวชวา) นางพระกำนัลซึ่งเป็นเชลยจากเมืองปัตตานี ซึ่งยายยะโวได้เล่านิทานอิงพงศาวดารชวาถวายเจ้าฟ้าทั้งสอง เจ้าฟ้ากุณฑลทรงพระนิพนธ์บทละคร "ดาหลัง" หรืออิเหนาใหญ่ ส่วนเจ้าฟ้ามงกุฎทรงพระนิพนธ์บทละคร "อิเหนาเล็ก" มาตั้งแต่นั้น ซึ่งคำชวาและมลายูที่ปรากฏมักลงท้ายด้วยเสียงสูงอันแสดงให้เห็นถึงอิทธิพลจากผู้เล่าที่มีสำเนียงใต้เป็นสำคัญ หลังการเสียกรุงศรีอยุธยาครั้งที่สอง ต้นฉบับของวรรณคดีก็สูญหายไปบางส่วน เจ้าฟ้ามงกุฎและเจ้าฟ้ากุณฑลถูกกวาดต้อนไปยังกรุงอังวะ ในขณะที่ทั้งสองพระองค์นิราศในต่างแดน ก็ทรงเผยแพร่นาฏศิลป์อย่างอยุธยาให้แก่ราชสำนักพม่า และส่งอิทธิพลตกทอดถึงนาฏศิลป์พม่าในยุคปัจจุบัน
หลังการสถาปนากรุงรัตนโกสินทร์ในรัชกาลพระบาทสมเด็จพระพุทธยอดฟ้าจุฬาโลกซึ่งเป็นยุคฟื้นฟูศิลปวัฒนธรรม พระองค์จึงทรงรวบรวมบทละครเรื่อง "ดาหลัง" และ "อิเหนาเล็ก" พระนิพนธ์เดิมของเจ้าฟ้ากุณฑลและเจ้าฟ้ามงกุฎมาเรียบเรียงใหม่ โดยมีเนื้อหาในพระราชนิพนธ์ "อิเหนา" ฉบับรัชกาลที่ 1 อธิบายไว้ความว่า
ละครโทรทัศน์อิงประวัติศาสตร์เรื่อง "จากเจ้าพระยาสู่อิรวดี" ออกฉายครั้งแรกทางสถานีโทรทัศน์ไทยพีบีเอส มีตัวละครหนึ่งชื่อ "เจ้าฟ้ามงกุฎ" รับบทโดยดวงใจ หิรัญศรี
สถานีโทรทัศน์นิปปอน
เอ็นทีวี
ชาล็อต บ็อบแคทส์
เอลิซาเบธ เดบิกกี
กรรมพันธุ์นรก
กรรมพันธุ์นรก  เป็นภาพยนตร์สยองขวัญเหนือธรรมชาติจากประเทศสหรัฐอเมริกา ออกฉายพ.ศ. 2561 เขียนบทและกำกับโดย Ari Aster โดยเป็นผลงานกำกับเรื่องแรกของผู้กำกับรายนี้ นำแสดงโดย Toni Collette, Alex Wolff, Milly Shapiro, Ann Dowd, และ Gabriel Byrne เล่าเรื่องของครอบครัวหนึ่งที่ถูกหลอกหลอนด้วยอะไรบางอย่างหลังยายผู้ลึกลับเสียชีวิตลง ออกฉายครั้งแรกในเทศกาลภาพยนตร์ซันแดนซ์ พ.ศ. 2561 และออกฉายทั่วประเทศสหรัฐอเมริกาเมื่อ 8 มิถุนายน พ.ศ. 2561 ได้รับคำวิจารณ์ในเชิงบวกเป็นส่วนใหญ่
เลดีมาร์การีตา อาร์มสตรอง-โจนส์